钦定古今图书集成/理学汇编/学行典/第187卷 > 支渐
## 钦定古今图书集成/理学汇编/学行典/第187卷 > 支渐

按《宋史孝义传》：“支渐，资州资阳人。年七十，持母丧。既
葬，庐墓侧，负土成坟，蓬首垢面，三时号泣，哀毁瘠甚。
白蛇狸兔扰其旁，白雀白乌日集于垄木，五色雀至
万馀，回翔悲鸣，若助哀者。乡人句文鼎，自娶妇即与
父母离居，睹渐至行，深自悔责，号恸而归，孝养尽志，
乡闾观感而化者甚众。”